stanford-oval/wikipedia huggingface dataset:
ด็อยท์เชอพ็อสท์

| --- | --- |

ด็อยท์เชอพ็อสท์เทาเออร์ในบ็อน
ชื่อทางการค้า: ดอยช์ โพสต์ ดีเอชแอล กรุ๊ป
ประเภท: Aktiengesellschaft
การซื้อขาย: FWB: DPW
ISIN: DE0005552004
อุตสาหกรรม: ขนส่งสาร
ก่อตั้ง: 1995; 29 ปีที่แล้ว (1995)
สำนักงานใหญ่: พ็อสท์เทาเออร์ บ็อน เยอรมนี
พื้นที่ให้บริการ: ทั่วโลก
บุคลากรหลัก: Dr. Nikolaus von Bomhard (ประธานคณะกรรมการกำกับดูแล, Frank Appel (ประธานบริหาร), Melanie Kreis (ประธานฝ่ายการเงิน)
บริการ: จดหมาย, พัสดุไปรษณีย์, ไปรษณีย์ด่วนพิเศษ, การส่งมอบ, freight forwarding, โลจิสติกส์บุคคลที่สาม
รายได้: 61.55  พันล้านยูโร (2018)
รายได้จากการดำเนินงาน: 3.16 พันล้านยูโร (2018)
รายได้สุทธิ: 2.22 พันล้านยูโร (2018)
สินทรัพย์: 50.47 พันล้านยูโร (2018)
ส่วนของผู้ถือหุ้น: 13.87 พันล้านยูโร (2018)
เจ้าของ: ผู้ถือหุ้นรายย่อย (79%)   สหพันธ์สาธารณรัฐเยอรมนีผ่านธนาคารคาเอ็ฟเว (21%)
พนักงาน: 547,459 คน (2018)
เว็บไซต์: www.dpdhl.com
ด็อยท์เชอพ็อสท์ อาเก (เยอรมัน: Deutsche Post AG) เป็นเครือบริษัทข้ามชาติสัญชาติเยอรมันให้บริการขนส่งพัสดุและการจัดการห่วงโซ่อุปทาน มีสำนักงานใหญ่ตั้งอยู่ที่บ็อน ประเทศเยอรมนี เป็นบริษัทขนส่งสารที่ใหญ่ที่สุดในโลก นำส่งจดหมายกว่า 61 ล้านฉบับต่อวันในเยอรมนี และเข้าควบรวมกิจการของดีเอชแอลเมื่อปี ค.ศ. 1998 จัดตั้งเป็นแผนกส่งสารแบบเร่งด่วน มีสำนักงานอยู่ในกว่า 220 ประเทศทั่วโลก
ด็อยท์เชอพ็อสท์ มีจุดกำเนิดจากไปรษณีย์เยอรมนีที่แปรรูปเป็นเอกชนในปี ค.ศ. 1995 และเปลี่ยนชื่อเป็น ด็อยท์เชอพ็อสท์ จากนั้นได้ขยายธุรกิจด้วยการเข้าซื้อกิจการในภาคธุรกิจต่าง ๆ ทั้งในและต่างประเทศ มีรายได้ 57,334 ล้านยูโรเมื่อปี ค.ศ. 2016 และกำไรสุทธิ 2,640 ล้านยูโร ปันผลให้ผู้ถือหุ้นก่อนหักภาษีร้อยละ 27.7 จดทะเบียนในตลาดหลักทรัพย์แฟรงก์เฟิร์ต
Viola odorata

| Viola odorata |
| --- | --- |


การจำแนกชั้นทางวิทยาศาสตร์ 
อาณาจักร:: พืช Plantae
เคลด:: พืชมีท่อลำเลียง Tracheophytes
เคลด:: พืชดอก Angiosperms
เคลด:: พืชใบเลี้ยงคู่แท้ Eudicots
เคลด:: โรสิด Rosids
อันดับ:: อันดับโนรา Malpighiales
วงศ์:: วงศ์ใบพาย Violaceae
สกุล:: Viola Viola (plant) L.
สปีชีส์:: Viola odorata
ชื่อทวินาม
Viola odorata L.

Viola odorata หรือในชื่อสามัญ สวีทไวโอเล็ต (อังกฤษ: sweet violet) หรือไวโอเล็ตทั่วไป (อังกฤษ: common violet) เป็นพืชในวงศ์ใบพาย (Violaceae) มีถิ่นกำเนิดในยุโรปและเอเชีย แต่ได้ถูกนำไปปลูกในอเมริกาเหนือและออสเตรเลีย เป็นไม้ยืนต้นที่ออกดอกยาก
ลักษณะเฉพาะ

Viola odorata สามารถแยกความแตกต่างได้ด้วยลักษณะดังต่อไปนี้:
ดอกไม้มีกลิ่นหอม
ดอกไม้มักมีสีม่วงเข้มหรือสีขาว
ใบและดอกทั้งหมดอยู่ในฐานที่เป็นใบกระจุกแบบกุหลาบซ้อน
คาร์เพลมีลักษณะเป็นตะขอ (และไม่ได้ลงท้ายด้วยส่วนที่โค้งมน)
ก้านใบมีขนที่ชี้ลง
พืชแพร่กระจายด้วย stolons (ยอดเหนือพื้นดิน)
ดอกไม้ยืนต้นเหล่านี้เติบโตเต็มที่ที่ความสูง 4-6 นิ้ว (10–15 ซม.) และกระจาย 8-24 นิ้ว (20–61 ซม.) สามารถพบได้ใกล้ขอบของป่าหรือในที่โล่ง เป็น "แขกรับเชิญ" ทั่วไปในร่มเงาสนามหญ้าหรือที่อื่น ๆ ในสวน
รูปภาพ

stolons
V. odorata สีขาว
ดูเพิ่ม

"Viola odorata L." ดัชนีชื่อพืชของออสเตรเลีย (Australian Plant Name Index, APNI), ฐานข้อมูล IBIS. ศูนย์วิจัยความหลากทางชีวภาพทางพืช รัฐบาลประเทศออสเตรเลีย.
The American Violet Society เก็บถาวร 2015-08-01 ที่ เวย์แบ็กแมชชีน
| --- | --- |
การแยกแยะหน่วยอนุกรมวิธาน:  Wikidata: Q108684  Wikispecies: Viola odorata  APDB: 155498  BioLib: 38863  BOLD: 292125  Calflora: 8298  EoL: 584573  EPPO: VIOOD  FloraBase: 5223  FNA: 200014395  FoC: 200014395  GBIF: 5331181  GRIN: 41733  iNaturalist: 55845  IPNI: 868828-1  IRMNG: 11429289  ITIS: 22122  NBN: NBNSYS0000002924  NCBI: 97441  NZOR: 1d86dafa-1ecc-4009-99ea-75255504b44e  PalDat: Viola_odorata  Plant List: kew-2459312  PLANTS: VIOD  POWO: urn:lsid:ipni.org:names:868828-1  Tropicos: 33800067  VASCAN: 9500  WOI: 2441
ดีเบลชทรอมเมิล

| ดีเบลชทรอมเมิล |
| --- | --- |

กำกับ: Volker Schlöndorff
เขียนบท: Volker Schlöndorff Jean-Claude Carrière Franz Seitz ดัดแปลงจากบทประพันธ์ของกึนเทอร์ กราส
อำนวยการสร้าง: Franz Seitz Anatole Dauman
นักแสดงนำ: Mario Adorf Angela Winkler David Bennent Katharina Thalbach Charles Aznavour
วันฉาย:  3 พฤษภาคม ค.ศ. 1979
ความยาว: 142 นาที
ประเทศ:  เยอรมนี  ยูโกสลาเวีย  โปแลนด์
ภาษา: ภาษาเยอรมัน ภาษาโปแลนด์ ภาษารัสเซีย ภาษาอิตาลี ภาษาคาชูเบียน
ดีเบลชทรอมเมิล (เยอรมัน: Die Blechtrommel; อังกฤษ: The Tin Drum) เป็นภาพยนตร์ภาษาเยอรมันที่ออกฉายในปี ค.ศ. 1979 ตัดแปลงมาจากนวนิยายปี ค.ศ. 1959 ในชื่อเดียวกันของกึนเทอร์ กราส นักเขียนรางวัลโนเบลสาขาวรรณกรรม
ภาพยนตร์นำเสนอมุมมองของเด็กชายคนหนึ่งชื่อ ออสการ์ มัตเซอรัต ชาวคาชูเบียนจากเมืองดานซิก ในโปแลนด์ที่กำลังจะถูกรุกรานโดยนาซีเยอรมัน ออสการ์ได้รับกลองเด็กเล่นเป็นของขวัญวันเกิดอายุครบสามขวบ ในวันนั้นเขาได้รับรู้เรื่องโลกวุ่นวายของผู้ใหญ่ จึงตัดสินที่จะหยุดโต ออสการ์ตกบันไดบ้าน ศีรษะฟาดพื้นจนสมองกระทบกระเทือนและร่างกายเติบโตเทียบเท่ากับเด็กอายุ 6 ขวบ
ภาพยนตร์ได้รับรางวัลปาล์มทองคำ จากเทศกาลภาพยนตร์เมืองคานส์ ประจำปี 1979 ร่วมกับ Apocalypse Now  และได้รับรางวัลภาพยนตร์ภาษาต่างประเทศยอดเยี่ยม รางวัลออสการ์ ในปีเดียวกัน
ภาพยนตร์เรื่องนี้กลายเป็นภาพยนตร์อื้อฉาวเนื่องจากนักแสดงนำที่รับบทเป็นออสการ์ คือ เดวิด เบนเนนท์ ในขณะแสดงมีอายุเพียง 11 ปี รับบทเป็นออสการ์ในวัย 16 ปี (แต่มีร่างกายแคระเทียบเท่าเด็กอายุ 6 ปี) มีฉากออรัลเซ็กซ์และร่วมเพศกับแคทารินา ทาลบัค นักแสดงหญิงที่มีอายุ 24 ปี (รับบทเป็นเด็กสาวอายุ 16 ปี) ฉากนี้ถูกตัดออกจากการฉายในหลายประเทศ รวมทั้งถูกห้ามฉาย และห้ามวางจำหน่ายในรัฐโอคลาโฮมา สหรัฐอเมริกา
แหล่งข้อมูลอื่น

The Tin Drum ที่อินเทอร์เน็ตมูวีเดตาเบส
เรื่องย่อของ กลองสังกะสี ฉบับนวนิยาย[ลิงก์เสีย]
ดึนาโมเดรสเดิน

ดึนาโมเดรสเดิน (เยอรมัน: Dynamo Dresden) เป็นสโมสรฟุตบอลในเยอรมนี จากเมืองเดรสเดิน ก่อตั้งเมื่อปี ค.ศ. 1953 เคยเป็นสโมสรจากเยอรมนีตะวันออก
แหล่งข้อมูลอื่น

เว็บไซต์อย่างเป็นทางการ
ดึนาโมเดรสเดิน ที่เฟซบุ๊ก
| ด ค กบุนเดิสลีกา |
| --- | --- |
สโมสรในฤดูกาล 2024–25:  เเอาคส์บวร์ค  ไบเออร์เลเวอร์คูเซิน  ไบเอิร์นมิวนิก  เฟาเอ็ฟเอ็ล โบคุม  โบรุสซีอาเมินเชินกลัทบัค  โบรุสซีอาดอร์ทมุนท์  ไอน์ทรัคท์ฟรังค์ฟวร์ท  เอ็สเซ ไฟรบวร์ค  แอร์สเทอร์ เอ็ฟเซ ไฮเดินไฮม์  1899 ฮ็อฟเฟินไฮม์  โฮลสไตน์คีล  แอร์เบ ไลพ์ซิช  ไมนทซ์ 05  ซังคท์เพาลี  เฟาเอ็ฟเบ ชตุทการ์ท  อูนีโอนแบร์ลีน  แวร์เดอร์เบรเมิน  เฟาเอ็ฟเอ็ล ว็อลฟส์บวร์ค 
สโมสรที่เคยอยู่ในบุนเดิสลีกา:  เทเอ็สเฟา 1860 มึนเชิน  อะเลมันเนียอาเคิน  อาร์มีนีอาบีเลอเฟ็ลท์  บาเยอร์ 05 อือร์ดิงเงิน/คาเอฟเซอือร์ดิงเงิน 05  เบลา-ไวซ์ 90 แบร์ลีน  โบรุสเซียนอยน์เคียร์เชิน  ดาร์มชตัดท์ 98  ดึนาโมเดรสเดิน  ฟอร์ทูนาดึสเซิลดอร์ฟ  ไอน์ทรัคท์เบราน์ชไวค์  เอเนอร์จีคอทท์บุส  ฟอร์ทูนาเคิล์น  กร็อยเทอร์เฟือร์ท  ฮัมบัวร์เกอร์ เอ็สเฟา  ฮันโนเฟอร์ 96  ฮันซาร็อสท็อค  แฮร์ทา เบเอ็สเซ  เอ็ฟเซ 08 ฮ็อมบวร์ค  อิงก็อลชตัท  แอร์สเทอร์ เอ็ฟเซ ไคเซิร์สเลาเทิร์น  คาร์ลสรูห์เอสเซ  คิกเกอร์สออฟเฟินบาค  แอร์สเทอร์ เอ็ฟเซ เคิลน์  เฟาเอฟเบไลพ์ซิจ  ไมเดอร์ริเชอร์เอสเฟา/เอ็มเอสเฟาดุยส์บูร์ก  พรอยเซินมึนสเตอร์  แอร์สเทอร์ เอ็ฟเซ เนือร์นแบร์ค  โรท-ไวซ์ เอสเซิน  โรท-ไวซ์ โอเบอร์เฮาเซิน  เอ็สเซ พาเดอร์บอร์น 07  แอร์สเทอร์ เอ็ฟเซ ซาร์บรึคเคิน  ชัลเคอ 04  ชตุทการ์เทอร์คิคเคิร์ส  ทัสมาเนียแบร์ลีน  เทนนิสโบรุสเซียแบร์ลีน  เอสเอสเฟาอุล์ม 1846  อุนเทอร์ฮาคิง  วัลด์โฮฟมันไฮม์  วัทเทินไชด์ 09  วุพเพอร์ทาเลอร์เอสเฟา 
ฤดูกาล:  1963–64  1964–65  1965–66  1966–67  1967–68  1968–69  1969–70  1970–71  1971–72  1972–73  1973–74  1974–75  1975–76  1976–77  1977–78  1978–79  1979–80  1980–81  1981–82  1982–83  1983–84  1984–85  1985–86  1986–87  1987–88  1988–89  1989–90  1990–91  1991–92  1992–93  1993–94  1994–95  1995–96  1996–97  1997–98  1998–99  1999–2000  2000–01  2001–02  2002–03  2003–04  2004–05  2005–06  2006–07  2007–08  2008–09  2009–10  2010–11  2011–12  2012–13  2013–14  2014–15  2015–16  2016–17  2017–18  2018–19  2019–20  2020–21  2021–22  2022–23  2023–24  2024–25
ดูเดอร์ชตัท

| ดูเดอร์ชตัท  |
| --- | --- |
เมือง
   ตราอาร์ม
ที่ตั้งของดูเดอร์ชตัท ในอำเภอเกิททิงเงิน  
ดูเดอร์ชตัท แสดงแผนที่เยอรมนีดูเดอร์ชตัท แสดงแผนที่รัฐนีเดอร์ซัคเซิน
พิกัด:  51°30′45″N 10°15′35″E﻿ / ﻿51.51250°N 10.25972°E﻿ / 51.51250; 10.25972
ประเทศ: เยอรมนี
รัฐ: นีเดอร์ซัคเซิน
อำเภอ: เกิททิงเงิน  
เขตการปกครอง: 15 districts
พื้นที่
 • ทั้งหมด: 95.61 ตร.กม. (36.92 ตร.ไมล์)
ความสูง: 180 เมตร (590 ฟุต)
ประชากร (2004-12-31)
 • ทั้งหมด: 22,833 คน
 • ความหนาแน่น: 240 คน/ตร.กม. (620 คน/ตร.ไมล์)
เขตเวลา: UTC+01:00 (CET)
 • ฤดูร้อน  (เวลาออมแสง): UTC+02:00 (CEST)
รหัสไปรษณีย์: 37115
รหัสโทรศัพท์: 05527
ทะเบียนพาหนะ: GÖ, DUD
เว็บไซต์: www.duderstadt.de
ดูเดอร์ชตัท (เยอรมัน: Duderstadt) เป็นเมืองในรัฐนีเดอร์ซัคเซิน ประเทศเยอรมนี ตั้งอยู่ทางตะวันออกของเมืองเกิททิงเงินไปราว 30 กิโลเมตร เมืองนี้ปรากฎชื่ออยู่ในเอกสารครั้งแรกในปีค.ศ. 929 บ้านเรือนในเมืองนี้ส่วนใหญ่เป็นแบบกึ่งอิฐกึ่งไม้ซุง (Half-timber)
แหล่งข้อมูลอื่น

เว็บไซต์ทางการ (เยอรมัน)
"Duderstadt" . สารานุกรมบริตานิกา ค.ศ. 1911 (11 ed.). 1911.
ทอร์สเทิน ฟริงส์

| 0 | 1 | 2 | 3 |
| --- | --- | --- | --- |
 
ข้อมูลส่วนตัว
ชื่อเต็ม:  ทอร์สเทิน ฟริงส์
ส่วนสูง:  1.82 m (5 ft 11 1⁄2 in)
ตำแหน่ง:  กองกลางตัวกลาง
 ‡ ข้อมูลการลงเล่นและประตูให้แก่ทีมชาติล่าสุด ณ วันที่ 21:15, 11 ตุลาคม 2008 (UTC)
ทอร์สเทิน ฟริงส์ (เยอรมัน: Torsten Frings) เป็นอดีตนักฟุตบอลทีมชาติเยอรมนี และเคยเป็นกัปตันทีมสโมสรฟุตบอลแวร์เดอร์เบรเมินในระบบการแข่งขันฟุตบอลบุนเดิสลีกาของประเทศเยอรมนี
ดาเนียล บอสชาร์ด

| ดาเนียล บอสชาร์ด |
| --- | --- |
เกิด:  (1978-02-05) 5 กุมภาพันธ์ ค.ศ. 1978 (46 ปี)
ดาเนียล บอสชาร์ด (เยอรมัน: Daniel Bosshard) เกิดวันที่ 5 กุมภาพันธ์ ค.ศ. 1978 ในชไรเรน เป็นนักมวยไทยชาวสวิส
ประวัติ

ในช่วงเริ่มต้น บอสชาร์ดมีความสนใจในศิลปะการต่อสู้ตั้งแต่อายุ 6 ปี กับเพื่อนในหมู่บ้านที่โรงฝึกยูโด และในปีเดียวกันเขาได้ย้ายมาสู่คาราเต้สายโชโตกัน เขาใช้เวลาสี่ปีในต่างประเทศ และได้รับการจัดอันดับ 1 ดั้ง และฝึกฝนที่ศูนย์ศิลปะการต่อสู้เขตไมเลนและสำนักคิมโดโจในซูริก
ในช่วงสี่ปีที่เขาอยู่ในโรงเรียนประจำของเยอรมันในเคนยา เขาได้พบกับกีฬาแบบฟูลคอนแท็กเป็นครั้งแรก ขณะที่มีอายุ 16 ปี เขาได้เดินทางกลับไปยังสวิตเซอร์แลนด์และเริ่มฝึกงานเป็นชาวสวน
ในเดือนมีนาคม ค.ศ. 2008 เขาได้รับการชักชวนจากเพื่อนให้เข้าสู่วงการมวยไทย หลังจากฝึกฝนมาเป็นระยะเวลาเจ็ดปี เขาได้เริ่มต้นในระดับอาชีพขององค์กรขนาดเล็กที่มีสามชิกราว 690 รายทั่วโลก ที่นั่น เขาได้ประสบความสำเร็จระดับประเทศและระดับนานาชาติมาแล้วหลายรายการ ค.ศ. 2004 เขาสำเร็จหลักสูตรโค้ชใบอนุญาตระดับ C สำหรับมวยไทย
เขากลายมาเป็นที่รู้จักของสมาคม EMTA โดยสมาคมก่อตั้งในช่วงกลางยุค 90 และดำเนินการมาได้ไม่ถึง 10 ปี ในเดือนพฤศจิกายน ค.ศ. 2005 ทางสมาคมได้ประสบกับภาวะล้มละลาย เนื่องจากความขัดแย้งภายในและการสนับสนุนนักกีฬาลดลง
หลังจากที่สมาคมได้ประสบกับภาวะการล้มละลาย บอสซาร์ดได้ใช้บางช่วงเวลาเข้าเรียนการป้องกันตัวเองและฝึกการเป็นเจ้าหน้าที่รักษาความปลอดภัย หลังจากนั้น เขาได้เข้าร่วมชมรมยูโดชัฟเฮาเซิน อย่างสม่ำเสมอและประสบความสำเร็จในกีฬาดังกล่าว
ความสำเร็จ

ค.ศ. 1999 สวิสแชมป์ในกรุงเบิร์น (อันดับ 4)
ค.ศ. 2000 สวิสแชมป์ในเซนต์ กาลเลิน (อันดับ 2)
ค.ศ. 2000 ยูโรเปี้ยนแชมเปี้ยนชิปในดอร์นเบิร์น ออสเตรีย (อันดับ 2)
ค.ศ. 2001 อินเตอร์เนชันแนลคลับไฟท์เดย์ คีล - การแข่งขันแบบแพ้คัดออก (3/35)
ค.ศ. 2001 สวิสแชมป์ในซูริก (อันดับ 1)
ค.ศ. 2002 ยูโรเปี้ยนแชมเปี้ยนชิปในตูริน (อันดับ 1)
ค.ศ. 2002 อินเตอร์เนชันแนลคลับไฟท์เดย์ แฟรงก์เฟิร์ต - การแข่งขันแบบแพ้คัดออก (11/35)
ค.ศ. 2004 สวิสแชมป์ในบุลเลอะ (อันดับ 2)
ค.ศ. 2005 ยูโรเปี้ยนแชมเปี้ยนชิปในแซงต์-เอเตียน (อันดับ 3)
ค.ศ. 2005 สวิสแชมป์ในซัวร์เซ (อันดับ 5)
ค.ศ. 2006 การแข่งขันฤดูใบไม้ร่วงในไวน์เฟลเดน (อันดับ 3)
ค.ศ. 2006 การแข่งขันฤดูใบไม้ร่วงในอุสเตอร์ (อันดับ 3)
ค.ศ. 2007 สวิสแชมป์ในมอรจส์ (อันดับ 2)
ค.ศ. 2007 การแข่งขันที่เบลลินโซนา (อันดับ 5)
แหล่งข้อมูลอื่น

วิกิมีเดียคอมมอนส์มีสื่อเกี่ยวกับ ดาเนียล บอสชาร์ด
ดาเนียล บอสชาร์ด (ขวา) กับบรูโน เอ็นดีรีทู ผู้เป็นเสมือนน้องชาย
Xmas

บทความนี้มีชื่อเป็นภาษาอื่น หรือใช้อักษรในภาษาอื่น เนื่องจากเป็นการนำเสนอคำศัพท์
ดูเพิ่ม: คริสต์มาส และ คริสต์มาส (แก้ความกำกวม)
การโฆษณาคำว่า "เอกซ์มาสต์" ในปี ค.ศ. 1922
เอกซ์มาสต์ (อังกฤษ: Xmas) เป็นคำย่อซึ่งใช้กันโดยทั่วไปของคำว่า "คริสต์มาส" คำว่า "-มาส" มาจากคำในภาษาอังกฤษเก่า ซึ่งนำมาจากภาษาละตินอีกทีหนึ่ง หมายถึง "มิสซา" ส่วนตัวอักษร "X" ใน เอกซ์มาสต์ มาจากตัวอักษรกรีก ไค ซึ่งเป็นตัวอักษรตัวแรกของคำในภาษากรีก Χριστός ซึ่งมีความหมายว่า "คริสต์"
การนำไปใช้

คำว่า "Xmas" ไม่ได้รับการยอมรับจากการแนะนำการเขียนสมัยใหม่ การแนะนำการเขียนในนิวยอร์กไทมส์ เดอะไทมส์, เดอะการ์เดียน และบีบีซีจะตัดคำดังกล่าวออกเกือบทุกแห่งที่พบ The Cambridge Guide to Australian English Usage กล่าวว่า "Xmas" ควรถูกพิจารณาว่าเป็นการสะกดแบบไม่เป็นทางการ และควรสงวนไว้สำหรับบริบทที่ต้องการความสั้นกระชับ เช่น ในพาดหัวข่าวและในบัตรอวยพรเท่านั้น และใน The Christian Writer's Manual of Style ยอมรับการใช้คำว่า "Xmas" ในอดีต ซึ่งใช้เพื่อความเคารพ จึงได้กล่าวว่า การใช้คำดังกล่าวไม่ควรเขียนอย่างเป็นทางการ
สำหรับการใช้ในภาษาอังกฤษ พจนานุกรมภาษาอังกฤษฉบับออกซฟอร์ดและโออีดีซัพพลีเมนต์ได้กล่าวอ้างอิงการใช้คำว่า "X-" และ "Xp-" แทนคำว่า "Christ-" ในปี ค.ศ. 1485, 1598, 1634, 1811, 1845, 1915, 1940 และ 1966 ในคำว่า "Xpain", "Xtian" และ "Xtianity" ซึ่งโออีดีกล่าวอ้างว่า "หลักฐานส่วนใหญ่ของการใช้คำดังกล่าวมาจากชาวอังกฤษผู้มีการศึกษาและเคยเรียนภาษากรีกมาก่อน"
ความเชื่อ

ในทุกวันนี้ ความรู้ทางด้านภาษาดั้งเดิมมีความแพร่หลายน้อยกว่าในอดีต บางคนจึงมีความเชื่อที่ผิดว่า คำ Xmas เป็นความพยายามที่จะ "นำคริสต์ออกจากคริสต์มาส" หรือในทางภาษา คือ "การขีดฆ่าคริสต์"
แหล่งข้อมูลอื่น

An icon of Christ featuring the abbreviations IC and XC in the upper corners
"Why get cross about Xmas?" (BBC, December 22, 2004)
ด็อยท์เชอร์แวร์คบุนท์

อาคารผลงานออกแบบของมีส ฟัน แดร์ โรเฮอ ภายในนิคมไวซ์เซินฮ็อฟ (1927)
ด็อยท์เชอร์ แวร์คบุนท์ (เยอรมัน: Deutscher Werkbund; ภาษาเยอรมัน: [ˈdɔʏtʃər ˈvɛrkbʊnd], “สมาคมช่างฝีมือเยอรมัน”) เป็นสมาคมสัญชาติเยอรมันที่ประกอบด้วยศิลปิน สถาปนิก นักออกแบบ และนักออกแบบอุตสาหกรรม ก่อตั้งขึ้นในปี 1907 และกลายมาเป็นองค์ประกอบสำคัญในพัฒนาการของสถาปัตยกรรมมอเดิร์นและการออกแบบอุตสาหกรรม โดยเฉพาะอย่างยิ่งต่อการเกิดขึ้นของการออกแบบแบบเบาเฮาส์ในยุคต่อมา เป้าหมายแรกเริ่มของสมาคมนั้นเพื่อสร้างสัมพันธไมตรีระหว่างผู้ผลิตผลิตภัณฑ์ในระดับอุตสาหกรรมกับผู้ชำนาญการในการออกแบบเพื่อช่วยเพิ่มศักยภาพการแข่งขันของเยอรมนีในตลาดโลก สมาคมจึงมีลักษณะไม่เป็นขบวนการศิลปะมากเท่ากับที่เป็นความพยายามในการผสานหัตถศิลป์ท้องถิ่นและเทคนิคการผลิตในระดับอุตสาหกรรมโดยได้รับการสนับสนุนจากรัฐ โดยมีเป้าหมายเพื่อให้เยอรมนีมีความสามารถในการแข่งขันทัดเทียมกับสหรัฐหรือสหราชอาณาจักร คติพจน์ของสมาคมคือ ฟ็อม โซฟาคิซเซิน ซุม ชแตทเทเบา (เยอรมัน: Vom Sofakissen zum Städtebau; จากหมอนอิงโซฟา ไปถึงการสร้างนคร) ซึ่งบ่งบอกถึงความสนใจขององค์กรซึ่งมีความกว้างขวาง
ประวัติศาสตร์

ด็อยท์เชอร์ แวร์คบุนท์ เริ่มต้นขึ้นเมื่อสถาปนิก โยเซฟ มาเรีย โอลบรีค เดินทางออกจาเวียนนามายังดาร์มชตัทในเยอรมนีเมื่อปี 1899 เพื่อตั้งนิคมศิลปิน (artists' colony) จากคำเชิญชวนของแอร์เนิสท์ ลูยส์ ดยุกใหญ่แห่งเฮสเซอ แวร์คบุนด์จึงก่อตั้งขึ้นโดยโอลบรีค, เพเทอร์ เบเรินส์, ริชาร์ด รีเมอชมิท, บรูเนา เพาล์ และคณะ ในปี 1907 ที่มิวนิก
แรกเริ่มองค์การมีสถาปนิกสิบสองคน และบริษัทธุรกิจสิบสองเจ้าเป็นสมาชิก สถาปนิกที่ว่านี้ได้แก่เพเทอร์ เบเรินส์, เทโอโดร์ ฟีเชอร์ (ประธานองค์การคนแรก), โยเซฟ ฮ็อฟมัน, บรูโน เพาล์, มักซ์ ล็อยเงอร์ และ รีชาร์ด รีเมอชมิท สถาปนิกคนอื่น ๆ ที่มีความสัมพันธ์กับโครงการ รวมถึง ไฮน์ริค เทซเซอโนว และเฮนรี ฟัน เด เฟ็ลเทอ ชาวเบลเยียม ในปี 1914 องค์การมีสมาชิกถึง 1,870 คน ในจำนวนนี้มีบุคคลระดับหัวหน้าพิพิธภัณฑ์
JET (พลังงานฟิวชั่น)

JET เป็นคำย่อของ en:Joint European Torus เป็นการทดลองด้านฟิสิกส์ของพลาสมาที่ถูกเก็บกักด้วยอำนาจแม่เหล็ก ตั้งอยู่ในออกซฟอร์ดเชอร์ ประเทศสหราชอาณาจักร ปัจจุบันเป็นสถานที่ที่ใหญ่ที่สุดในการดำเนินงานที่มีวัตถุประสงค์หลักคือเพื่อเปิดทางไปสู่เครื่องปฏิกรณ์แบบ tokamak เพื่อการทดลอง นิวเคลียร์ฟิวชั่นในอนาคต เช่น เครื่องปฏิกรณ์เพื่อการทดลองเทอร์โมนิวเคลียร์ระหว่างประเทศ (อังกฤษ: International Thermonuclear Experimental Reactor) หรือ en:ITER และ โรงไฟฟ้าสาธิต (อังกฤษ: DEMOnstration Power Plant) หรือ en:DEMO
งานก่อสร้าง

สิ่งอำนวยความสะดวกทั้งหมดของ JET ตั้งอยู่บนอดีตสนามบินกองทัพเรือใกล้ Culham ออกซฟอร์ดเชียร์ที่ชื่อว่า RNAS Culham (HMS Hornbill) ในประเทศสหราชอาณาจักร อาคารที่ทำการของโครงการได้รับการก่อสร้างโดย Tarmac Construction  เริ่มต้นในปี 1978 ที่มีห้องโถงรูปห่วงยางหรือโดนัท (อังกฤษ: Torus Hall) ที่เสร็จสมบูรณ์ในเดือนมกราคม 1982 การก่อสร้างของตัวเครื่อง JET เองเริ่มทันทีหลังจากการก่อสร้าง Torus Hall เสร็จสิ้น การทดลองพลาสม่าครั้งแรกทำในปี 1983
ส่วนประกอบทั้งหมดสำหรับเครื่อง JET มาจากผู้ผลิตทั่วยุโรป โดยส่วนประกอบเหล่านี้ถูกส่งไปยังสถานที่ตั้งของ JET
เนื่องจากเครื่อง tokamak ต้องการพลังงานที่สูงมากและ ความจริงที่ว่าพลังงานจากกริด (ไฟฟ้า)หลักมีจำกัด เครื่องปั่นไฟแบบ flywheel ขนาดใหญ่สองเครื่องจึงถูกติดตั้งขึ้นมาเพื่อให้พลังงานที่จำเป็นนี้ แต่ละ flywheel ขนาด 775 ตัน สามารถหมุนได้ถึง 225 รอบต่อนาที  เครื่องกำเนิดไฟฟ้าหนึ่งเครื่องจะให้พลังงานกับขดลวดสนามแบบ toroid 32 ขด เครื่องกำเนิดไฟฟ้าอีกเครื่องให้พลังงานขดลวดสนามแบบ poloid ภายใน ขดลวดสนามด้านนอกดึงพลังงานจากกริด
Timeline

(Source)
1973 - เริ่มต้นงานออกแบบ
1977 - สถานที่ Culham ได้รับเลือกและงานก่อสร้างก็เริ่มขึ้น
25 มิถุนายน 1983 - การทดลองพลาสม่าที่ประสบความสำเร็จอย่างมากเป็นครั้งแรกที่ JET
9 เมษายน 1984 - JET เปิดอย่างเป็นทางการโดย สมเด็จพระราชินีอลิซาเบธ ที่สอง
9 พฤศจิกายน 1991 - การเปิดตัวของการควบคุมพลังงานฟิวชั่นครั้งแรกของโลก
1993 - JET ได้แปลงรูปแบบการทำงานให้เป็นแบบ Divertor
1997 - JET ผลิตพลังงานฟิวชั่นได้ 16 เมกะวัตต์ (สถิติโลก)
1998 - การจัดการระยะไกลครั้งแรกที่ใช้สำหรับการทำงานในเรือ
2000 - การใช้งานร่วมกันของ JET กับโปรแกรมทางวิทยาศาสตร์จะถูกจัดการผ่านข้อตกลง การพัฒนาฟิวชั่นยุโรป (อังกฤษ: European Fusion Development Agreement (EFDA))
2006 - JET เริ่มดำเนินการด้วยรูปแบบการทำงานของแม่เหล็กเหมือน ITER
2009-2011 การติดตั้งผนังเหมือน ITER
ความสามารถของอุปกรณ์

JET มีการติดตั้งด้วยอุปกรณ์ที่มีสิ่งอำนวยความสะดวกในการจัดการระยะไกล  เพื่อรับมือกับกัมมันตภาพรังสีที่ผลิตขึ้นโดยเชื้อเพลิง deuterium-tritium (D-T)  ซึ่งเป็นเชื้อเพลิงที่ถูกนำเสนอสำหรับรุ่นแรกของโรงไฟฟ้าพลังงานฟิวชั่น ในระหว่างที่การก่อสร้าง ITER ยังไม่เสร็จ JET ยังคงเป็นเครื่องปฏิกรณ์ฟิวชั่นที่มีขนาดใหญ่เท่านั้นที่มีสิ่งอำนวยความสะดวกที่อุทิศตนเพื่อการจัดการกับกัมมันตภาพรังสีที่ปล่อยออกมาจาก D-T ฟิวชั่น การผลิตพลังงานมีการทำลายสถิติโดยวิ่งจาก JET และ เตาปฏิกรณ์เพื่อการทดสอบปฏิกิริยาฟิวชั่น Tokamak (อังกฤษ: Tokamak Fusion Test Reactor (en:TFTR)) เมื่อใช้ส่วนผสมเชื้อเพลิง D-T ที่อัตราส่วน 50-50
ในระหว่างการรณรงค์ทดลองแบบเต็มที่ของเชื้อเพลิง D-T ในปี 1997 JET ประสบความสำเร็จทำสถิติโลกในการผลิตพลังงานฟิวชั่นสูงสุดที่ 16 เมกะวัตต์ ซึ่งเท่ากับกำไรที่วัดเป็นค่า Q ประมาณ 0.7 ค่า Q เป็นอัตราส่วนของพลังงานฟิวชั่นที่ผลิตได้เมื่อเทียบกับพลังงานความร้อนที่ใส่เข้าไป เพื่อให้บรรลุจุดเท่าทุน (อังกฤษ: break-even) ค่า Q จะต้องสูงกว่า 1 พลาสม่าที่เผาไหม้อย่างยั่งยืนด้วยตนเองต้องมีค่า Q เท่ากับ 5 เป็นด้วยตนเอง (เนื่องจากอนุภาคแอลฟามีพลังงานหนึ่งในห้าของพลังงานฟิวชั่น) และโรงไฟฟ้าจะต้องมีค่า Q อย่างน้อยเท่ากับ 10  ในปี 1998 เครื่อง en:tokamak รุ่น en:JT-60 อ้างว่าสามารถทำค่า Q ได้สูงถึง 1.25 อย่างไรก็ตาม ค่านี้ไม่ได้ประสบความสำเร็จภายใต้เงื่อนไขที่ใช้เชื้อเพลืง D-T จริง แต่เป็นการประเมินจากการทดลองที่ทำกับพลาสม่าของดิวเทอเรียม (D-D plasma) ที่บริสุทธิ์ การประเมินที่คล้ายกันยังไม่ได้ถูกกระทำสำหรับ JET แต่มันก็เป็นไปได้ว่าการเพิ่มขึ้นของ Q ในการวัดปี 1997 อาจสามารถประสบความสำเร็จถ้าได้รับอนุญาตให้ทำงานเต็มรูปแบบของเชื้อเพลิง D-T ในโครงการรณรงค์อื่น ในขณะนี้ได้มีงานที่เริ่มทำบน ITER ในการพัฒนาพลังงานฟิวชั่นให้ก้าวหน้าต่อไปอีก
ข้อมูลเครื่อง

น้ำหนักของห้องสูญญากาศ: 100 ตัน
น้ำหนักของขดลวดสนาม toroid: 384 ตัน
น้ำหนักของแกนเหล็ก: 2800 ตัน
วัสดุผนัง: เบริลเลียม ทังสเตน
รัศมีพลาสม่าใหญ่สุด: 2.96 เมตร
รัศมีพลาสม่าเล็กสุด: 2.10 เมตร (แนวตั้ง) 1.25 ม. (แนวนอน)
ระยะเวลายอดแบนของชีพจร: 20-60 s
สนามแม่เหล็ก toroidal (บนแกนพลาสม่า): 3.45 T
กระแสพลาสม่า: 3.2 MA (พลาสม่าวงกลม), 4.8 MA (พลาสม่ารูป D)
อายุการใช้งานของพลาสม่า: 5-30 s
การให้ความร้อนช่วย:
การให้ความร้อนด้วยการฉีดลำแสงเป็นกลาง: ≤ 23 เมกะวัตต์
การให้ความร้อนจากคลื่นความถี่วิทยุ: ≤ 15 เมกะวัตต์
การวินิจฉัยที่สำคัญ
กล้องวิดีโอแสงอินฟราเรด/แสงที่มองเห็นได้
ขดลวดแม่เหล็กจำนวนมาก - ให้การวัดสนามแม่เหล็ก, กระแสและพลังงาน
สเปกโทรสโกปีแบบกระจายของทอมสัน - ให้โปรไฟล์ของอุณหภูมิของอิเล็กตรอน และความหนาแน่นของอิเล็กตรอนของพลาสม่า
สเปกโทรสโกปีแบบแลกเปลี่ยนประจุ - ให้อุณหภูมิไอออนที่ไม่บริสุทธิ์, โปรไฟล์ความหนาแน่นและการหมุน
Interferometer - วัดความหนาแน่นของพลาสม่าแบบบูรณาการเส้น
เสาอากาศการปล่อย cyclotron อิเล็กตรอน - โปรไฟล์อุณหภูมิของอิเล็กตรอนความละเอียดสูง, รวดเร็ว
สเปกโตรมิเตอร์สำหรับแสงที่มองเห็นได้/รังสียูวี/X-ray - อุณหภูมิและความหนาแน่น
การวินิจฉัยนิวตรอน:
การนับนิวตรอน: จำนวนนิวตรอนที่ออกจากพลาสม่าเกี่ยวข้องโดยตรงกับการใช้พลังงานฟิวชั่น
นิวตรอนสเปกโทรสโกปี - พลังงานนิวตรอนที่เกี่ยวข้องกับการกระจายความเร็วไอออน และด้วยเหตุนี้ทำให้เกิดปฏิกิริยาเชื้อเพลิง
en:Bolometers - การสูญเสียพลังงานจากพลาสม่า
หัววัดวัสดุต่างๆ - ที่ใส่เข้าไปในพลาสม่าเพื่อใช้วัดโดยตรงของอัตราการไหลและอุณหภูมิ
กล้อง X-ray แบบซอฟต์แวร์ในการตรวจสอบคุณสมบัติด้าน MHDของพลาสมา
จอเฝ้าดูผลผลิตนิวตรอนที่มีการแก้ไขตามเวลา
จอเฝ้าดูเอกซเรย์แบบฮาร์แวร์
เครื่องสแกนเนอร์เชิงพื้นที่สำหรับการปล่อย Cyclotron ของอิเล็กตรอน (อังกฤษ: Electron Cyclotron Emission Spatial Scanners)
อนาคต

นักวิทยาศาสตร์ที่อ๊อกฟอร์ดชายร์กำลังเตรียมความพร้อมสำหรับชุดทดสอบฟิวชั่นที่จะเริ่มต้น ในปี 2015 พวกเขาหวังที่จะทำลายสถิติของตัวเองจาก 16 เมกะวัตต์ของพลังงานฟิวชั่น
ดูเพิ่ม

พลังงานฟิวชั่น
ตลาดหลักทรัพย์ฮัมบวร์ค

53°32′59″N 9°59′28″E﻿ / ﻿53.5497°N 9.9911°E﻿ / 53.5497; 9.9911
ที่ทำการซื้อขายตลาดหลักทรัพย์ฮัมบวร์ค
ตลาดหลักทรัพย์ฮัมบวร์ค (เยอรมัน: Hamburger Börse) เป็นตลาดหลักทรัพย์ในเมืองฮัมบวร์ค ประเทศเยอรมนี ตั้งขึ้นในปี ค.ศ. 1558 เป็นตลาดหลักทรัพย์ที่เก่าแก่ที่สุดในประเทศเยอรมนี
แหล่งข้อมูลอื่น

เว็บไซต์ทางการ
วิกิมีเดียคอมมอนส์มีสื่อเกี่ยวกับ ตลาดหลักทรัพย์ฮัมบวร์ค
ทะเลสาบว็อล์ฟกัง

| ทะเลสาบว็อล์ฟกัง |
| --- | --- |

ทะเลสาบว็อล์ฟกัง
ที่ตั้ง: รัฐซัลทซ์บวร์คและรัฐอัปเปอร์ออสเตรีย
พิกัด: 47°45′N 13°24′E﻿ / ﻿47.750°N 13.400°E﻿ / 47.750; 13.400
ชนิด: ทะเลสาบธารน้ำแข็ง
ประเทศในลุ่มน้ำ: ออสเตรีย

พื้นที่พื้นน้ำ: 13 km2 (5.0 sq mi)
ความลึกสูงสุด: 114 m (374 ft)
ปริมาณน้ำ: 667.07 ล้าน ลูกบาศก์เมตร (540,800 เอเคอร์-ฟุต)
ความสูงของพื้นที่: 538 m (1,765 ft)

เกาะ: ปราสาทลิทเซิลแบร์ก (Litzlberg)
ทะเลสาบว็อล์ฟกัง (เยอรมัน: Wolfgangsee) เป็นทะเลสาบธารน้ำแข็งซึ่งตั้งอยู่ในหุบเขาทางตะวันออกในรัฐซัลทซ์บวร์คของประเทศออสเตรีย ตั้งอยู่ในแหล่งมรดกโลกซัลทซ์คัมเมอร์กูท ทะเลสาบแห่งนี้ตั้งชื่อตามนักบุญว็อล์ฟกังแห่งเรเกนส์บูร์ก ผู้สร้างโบสถ์แห่งแรกของที่นี่
ทะเลสาบแห่งนี้แบ่งออกเป็นสองตอนคือตะวันออกและตะวันตก ซึ่งถูกแบ่งออกโดยช่องแคบกว้างราว 200 เมตรตรงกลางทะเลสาบบริเวณหมู่บ้านซังคท์ว็อล์ฟกัง (St Wolfgang) อย่างไรก็ตาม บริเวณหมู่บ้านซังคท์ว็อล์ฟกังและพื้นที่บางส่วนของชายฝั่งทางตะวันออกตั้งอยู่ในเขตรัฐอัปเปอร์ออสเตรีย บริเวณชายฝั่งทางตะวันตกของทะเลสาบเป็นที่ตั้งของหมู่บ้านซังคท์กิลเกิน (St Gilgen) ซึ่งมีกระเช้าลอยฟ้าไปยังยอดเขาซเวิลเฟอร์ฮอร์น (Zwölferhorn)
ทะเลสาบฮัลชตัท

| ทะเลสาบฮัลชตัท |
| --- | --- |

ที่ตั้ง: ซัลทซ์คัมเมอร์กูท
พิกัด: 47°34′43″N 13°39′38″E﻿ / ﻿47.57861°N 13.66056°E﻿ / 47.57861; 13.66056
แหล่งน้ำไหลเข้าหลัก: แม่น้ำเทราน์
แหล่งน้ำไหลออก: แม่น้ำเทราน์
ประเทศในลุ่มน้ำ: ออสเตรีย

ช่วงยาวที่สุด: 5.9 km (3.7 mi)
ช่วงกว้างที่สุด: 2.3 km (1.4 mi)
พื้นที่พื้นน้ำ: 8.55 km2 (3.30 sq mi)
ความลึกสูงสุด: 125 m (410 ft)
ความสูงของพื้นที่: 508 m (1,667 ft)

เมือง: ฮัลชตัท
ทะเลสาบฮัลชตัท (เยอรมัน: Hallstätter See) เป็นทะเลสาบในแหล่งมรดกโลกซัลทซ์คัมเมอร์กูทของประเทศออสเตรีย ตั้งชื่อตามหมู่บ้านฮัลชตัทซึ่งตั้งอยู่ริมทะเลสาบแห่งนี้ ทะเลสาบกินพื้นที่พื้นน้ำราว 8.5 ตารางกิโลเมตร เป็นแหล่งท่องเที่ยวที่นิยมแห่งหนึ่งในซัลทซ์คัมเมอร์กูท
Saikano อาวุธสุดท้ายคือเธอ

| --- | --- |
Saikano อาวุธสุดท้ายคือเธอ

最終兵器彼女
ชื่อภาษาอังกฤษ: She, the Ultimate Weapon
แนว: ดราม่า, โรแมนติก, ไซไฟ
มังงะ
Saikano อาวุธสุดท้ายคือเธอ
เขียนโดย: ชิน ทาคาฮาชิ
สำนักพิมพ์:  โชงะกุกัง    เนชั่น เอ็ดดูเทนเมนท์
อนิเมะ
อาวุธสุดท้ายคือเธอ...ไซคาโนะ
กำกับโดย: มิตซึโกะ คาเซะ
สตูดิโอ: GONZO
อนิเมะ
กำกับโดย: มิตซึโกะ คาเซะ
สตูดิโอ: สตูดิโอแฟนตาเซีย
Saikano อาวุธสุดท้ายคือเธอ (ญี่ปุ่น: 最終兵器彼女; โรมาจิ: Saishū Heiki Kanojo) (อังกฤษ: She, the Ultimate Weapon) หรือที่รู้จักกันในชื่อย่อว่า ไซคาโนะ (ย่อจากชื่อเรื่อง ไซชูเฮคิคาโนะโจ) เป็นการ์ตูนญี่ปุ่นแนวดราม่า ผลงานของ ชิน ทาคาฮาชิ ที่สะท้อนการต่อสู้ในแบบหนังวิทยาศาสตร์ ความรัก และมุมมืดในชีวิต
ในประเทศไทย Saikano อาวุธสุดท้ายคือเธอ ได้รับการตีพิมพ์ภายใต้สิขสิทธิ์ของเนชั่น เอ็ดดูเทนเมนท์ และไม่สามารถตีพิมพ์เล่มสุดท้ายออกจำหน่ายได้เพราะมีเนื้อหาความรุนแรงและเรื่องเพศอย่างเปิดเผย ส่วนฉบับอนิเมะ เคยออกฉายทางช่องยูบีซีสปาร์ก ของสถานีโทรทัศน์เคเบิลยูบีซี (ทรูวิชั่นส์ ในปัจจุบัน) และออกวางจำหน่ายในรูปแบบวีซีดี-ดีวีดีลิขสิทธิ์โดยอามีโก้ ซึ่งใช้ชื่อภาษาไทยว่า "อาวุธสุดท้ายคือเธอ...ไซคาโนะ"
โครงเรื่อง

อาวุธสุดท้ายคือเธอ ไซคาโนะ จัดทำทำในรูปแบบ ภาพยนตร์การ์ตูนโทรทัศน์, ตอนพิเศษ OVA และยังรวมไปถึงวิดีโอเกม ของ โคนามิ (จำหน่ายเมื่อวันที่ 29 พฤษภาคม พ.ศ. 2546 ตามระดับของ CERO ผู้เล่นควรมีอายุมากกว่า 15 ปี) และยังมี ฉบับคนแสดง เริ่มวันที่ 28 มกราคม พ.ศ. 2549
ส่วนชื่อของไซคาโนะยังมีคำสร้อย หรือชื่อเรื่องต่อ โดยในฉบับหนังสือการ์ตูน คือ The last love song on this little planet (เพลงรักบทสุทท้ายบนดาวเล็กๆ ดวงนี้) , ฉบับภาพยนตร์การ์ตูนโทรทัศน์ She, The Ultimate Weapon (อาวุทสุดท้ายคือเธอ) , ตอนพิเศษ (OVA ) another love song (เพลงรักอีกบทหนึ่ง) โดยมีการวางจำหน่ายออกเป็น 2 ชุดตามเวลา คือ วันที่ 29 พฤษภาคม 2003 ในภาคปฐมบท และภาค CERO โดยออกในอีก 3 ปี ที่เป็น การรีเมก ใน วันที่ 28 มกราคา 2006